Pielikums

Ministru kabineta

2014.gada \_\_.\_\_\_\_\_\_\_\_

noteikumiem Nr.\_\_\_\_\_\_\_

**Biedrību un nodibinājumu darbības jomas**

|  |  |  |
| --- | --- | --- |
| **Pamatjomas/****apakšjomas Nr.** | **Pamatjomas/apakšjomas nosaukums** | **Pamatjomas/apakšjomas apraksts** |
| **1.pamatjoma** | **Uzņēmējdarbības un profesionālo asociāciju darbība** | **1. Pamatjomas saturs ietver 1.1., 1.2., 1.3., 1.4.apakšjomu aprakstos definētās organizācijas** |
| 1.1.apakšjoma | Darba devēju organizāciju darbība | *Darba devēju organizācijas.* Organizācijas, kas apvieno vismaz piecus darba devējus vai kurā apvienojas vismaz trīs darba devēju organizācijas un kas pārstāv un aizstāv savu biedru profesionālās ekonomiskās un sociālās intereses, kā arī citas intereses, kas atbilst darba devēju organizācijas mērķiem un funkcijām. |
| 1.2.apakšjoma | Profesionālo asociāciju darbība | *Profesionālās asociācijas un to apvienības.*Organizācijas, kas atbalsta, regulē un aizstāv noteiktas profesijas pārstāvju intereses, piemēram, mediķu vitālās (vai profesionālās) intereses. |
| 1.3.apakšjoma | Uzņēmējdarbības asociāciju darbība | *Biznesa asociācijas un to apvienības.*Organizācijas, kas atbalsta, regulē vai aizstāv noteiktu ekonomikas nozaru intereses, piemēram, ražotāju asociācijas, lauksaimnieku vai komercbanku intereses.  |
| 1.4.apakšjoma | Arodbiedrību darbība | *Arodbiedrības.*Latvijas Republikas arodbiedrības ir neatkarīgas sabiedriskas organizācijas, kas pauž, pārstāv un aizstāv savu biedru darba un citas sociālās un ekonomiskās tiesības un intereses saskaņā ar Latvijas Republikas likumu "Par arodbiedrībām", citiem Latvijas Republikā spēkā esošajiem likumiem un Latvijas Republikas arodbiedrību statūtiem, kā arī ievērojot principus un normas, kas noteiktas Vispārējā cilvēktiesību deklarācijā un citos starptautiskajos paktos un konvencijās. |
| **2.pamatjoma** | **Kultūra un atpūta** | **2. Pamatjomas saturs ietver 2.1., 2.2., 2.3.apakšjomu aprakstos definētās organizācijas** |
| 2.1.apakšjoma | Kultūra un māksla  | *Mediji un komunikācija.* Informācijas sagatavošana un izplatīšana, komunikācija. Iekļaujamas radio stacijas, TV kanāli, grāmatu, žurnālu, laikrakstu, ziņu lapu publicēšana, filmu producēšana un bibliotēkas.*Vizuālā māksla, arhitektūra.*Vizuālās mākslas objektu un arhitektūras radīšana, izplatīšana un izstādīšana. Iekļauj tēlniecību, foto klubus, glezniecību, zīmēšanu, dizaina centrus un arhitektūras apvienības.*Vēstures, literārās un humanitāro zinātņu biedrības.*Humanitāro zinību veicināšana un izvērtēšana, vēstures un kultūras mantojuma aizsardzība, vēsturisku notikumu pieminēšana. Iekļauj vēstures, dzejas un literārās, grāmatu draugu, kara memoriālās biedrības un fondus, asociācijas, kā arī valodu asociācijas.*Muzeji.*Vispārīgie un specializētie muzeji, kas ietver mākslu, vēsturi, zinātni, tehnoloģijas un kultūru.*Zooloģiskie dārzi un akvāriji.**Tēlotājmāksla, ansambļi un kori, deju kolektīvi* |
| 2.2.apakšjoma | Sports | Amatieru sporta nodarbību nodrošināšana, treniņi, fiziskā sagatavotība un sporta sacensību pakalpojumi. Iekļauj arī fitnesa un veselīga dzīvesveida centrus.*Profesionālais sports.* |
| 2.3.apakšjoma | Cita atpūta un sociālo klubu darbība | *Atpūta un sociālie klubi.*Nodrošina telpas un/vai pakalpojumus brīvā laika pavadīšanas aktivitātēm indivīdiem un sabiedrībai. Iekļauj spēļu lauku asociācijas, lauku klubus, sieviešu un vīriešu klubus, tūrisma klubus un atpūtas klubus.*Pakalpojumu klubi.*Biedru organizācijas, kas sniedz pakalpojumus biedriem un vietējai sabiedrībai. |
| **3.pamatjoma** | **Pētniecība un izglītība** | **3. Pamatjomas saturs ietver 3.1., 3.2.apakšjomu aprakstos definētās organizācijas** |
| 3.1.apakšjoma | Pētniecība | *Sociālās zinātnes, socioloģiskie un politikas pētījumi.*Pētījumi un analīze sociālo zinātņu un sabiedriskās politikas jomā.*Medicīniskā pētniecība.*Pētniecība medicīnas laukā, t.sk. noteiktu slimību, medicīnisko problēmu un medicīnas disciplīnas izpēte.*Zinātne un tehnoloģijas.*Pētījumi fizikā, dabaszinātnēs, inženierijā un tehnoloģijās. |
| 3.2.apakšjoma | Izglītība  | Neformālā izglītība *Mūžizglītība un apmācības* |
| **4.pamatjoma** | **Veselība** | **4. Pamatjomas saturs ietver 4.1., 4.2.apakšjomu aprakstos definētās organizācijas** |
| 4.1.apakšjoma | Garīgās veselības aprūpe un krīzes centru darbība | *Psihiatriskā profila stacionāri.*Personu ar garīga rakstura traucējumiem stacionāra aprūpe un ārstēšana*Personu ar garīga rakstura traucējumiem ambulatora aprūpe.*Ambulatora aprūpe pacientiem ar garīga rakstura traucējumiem, kas ietver dienas centrus personām ar garīga rakstura traucējumiem un dienas centrus personām ar garīgās attīstības traucējumiem.*Krīzes centri.*Ambulatori pakalpojumi un konsultācijas garīgās veselības traucējumu akūtas krīzes gadījumos. Iekļauj pašnāvību novēršanu un atbalstu vardarbības upuriem.*Personu ar garīga rakstura traucējumiem aprūpes pakalpojumu nodrošināšana.* |
| 4.2.apakšjoma | Citi ar veselību saistīti pakalpojumi | *Sabiedrības veselība un veselības izglītība.*Sabiedrības veselības veicināšanaun izglītošana par veselības jautājumiem. Iekļauj potenciālu veselību apdraudošu faktoru pārbaudi, pirmās palīdzības sniegšanas apmācības, ģimenes plānošanas pakalpojumus, pacientu tiesību aizsardzība, konsultāciju sniegšana, veselīgs dzīvesveids.*Rehabilitācijas medicīnas pakalpojumi.*Ambulatora terapeitiska aprūpe, t.sk. homeopātijas, fizioterapijas centri un jogas klīnikas.*Ārkārtas medicīnas pakalpojumi.*Pakalpojumi personām, kam nepieciešama neatliekama palīdzība. Iekļauj ambulatoros pakalpojumus un ātro palīdzību, šoka / traumu programmas.*Veselības pakalpojumu sniegšana*Cukura līmeņa mērīšana, holesterīna līmeņa, asinsspiediena mērīšana u.c. |
| **5.pamatjoma** | **Sociālie pakalpojumi un palīdzība** | **5. Pamatjomas saturs ietver 5.1., 5.2., 5.3.apakšjomu aprakstos definētās organizācijas** |
| 5.1.apakšjoma | Sociālie pakalpojumi | *Bērnu labklājība, pakalpojumi bērniem un bērnudārzi.*Pakalpojumi bērniem, ārpusģimenes aprūpe (atbalsts audžuģimenēm, deinstitucionalizācijas veicināšana), bērnu attīstības centri, zīdaiņu aprūpe. *Pakalpojumi jauniešiem un jauniešu labklājība.*Pakalpojumi jauniešiem t.sk. noziedzības un noziegumu novēršana, pusaudžu grūtniecības novēršana, skolu apmeklēšanas veicināšana, jaunatnes centri, klubi un nodarbinātības programmas jauniešiem.*Pakalpojumi ģimenēm.*Ģimenes konsultācijas, vecāku izglītība, palīdzības iestādes viena vecāka ģimenēm, kā arī ģimenes krīzes centri un pakalpojumi vardarbības novēršanai ģimenēs, jauniešu dienas centri, bērnu pieskatīšanas centri*Pakalpojumi cilvēkiem ar īpašām vajadzībām.*t.sk. specializētie nami, kuri nav aprūpes nami, transporta pakalpojumi, atpūtas un citi specializētie pakalpojumi.*Pakalpojumi gados vecākiem cilvēkiem.*Organizācijas, kas nodrošina geriatrisko (slimību ārstēšana vecāka gadagājuma cilvēkiem) aprūpi, t.sk. aprūpe mājās, uzkopšanas pakalpojumi, transporta un atpūtas pakalpojumi, ēdiena piegādes programmas un citi pakalpojumi vecākajiem iedzīvotājiem (šajā kategorijā netiek iekļauti veco ļaužu nami un pansionāti).*Pašpalīdzība un citi personiskie sociālie pakalpojumi.*Programmas un pakalpojumi, lai veicinātu pašpalīdzību un personisko attīstību, t.sk. atbalsta grupas, individuālās konsultācijas, kredīta konsultācijas un naudas plānošanas pakalpojumi.*Probācijas pakalpojumi* |
| 5.2.apakšjoma | Negadījumu seku likvidēšana un palīdzība | *Negadījumu un katastrofu novēršana / kontrole.*Organizācijas, kas darbojas, lai novērstu, paredzētu, kontrolētu negadījumus un atvieglotu to izraisītās sekas, sniegtu palīdzību negadījumu upuriem – brīvprātīgie ugunsdzēsēji, glābšanas laivu pakalpojumi, u.c.*Īslaicīga patvēruma vietas.*Organizācijas, kas sniedz īslaicīgu patvērumu bezpajumtniekiem. Iekļauj arī ceļotāju palīdzības centrus un pagaidu mājokļu nodrošināšanu.*Palīdzība bēgļiem un imigrantiem.*Organizācijas, kas nodrošina pārtiku, apģērbu, pajumti un pakalpojumus bēgļiem un imigrantiem. |
| 5.3.apakšjoma | Uztura un ienākumu atbalsts | *Uztura un ienākumu atbalsts.*Organizācijas, kas sniedz palīdzību naudā un cita vieda tiešo palīdzību personām, kas nespēj sev nodrošināt iztiku.*Materiālā palīdzība.*Organizācijas, kas nodrošina pārtiku, apģērbu, transportu un citas palīdzības formas, t.sk. pārtikas bankas, apģērbu sadales centri. |
| **6.pamatjoma** | **Vide** | **6. Pamatjomas saturs ietver 6.1., 6.2. apakšjomu aprakstos definētās organizācijas** |
| 6.1.apakšjoma | Vides aizsardzība | *Piesārņojuma samazināšana un kontrole.*Organizācijas, kas darbojas, lai saglabātu tīru gaisu, ūdeni, augsni, faunu, floru, samazinātu un novērstu trokšņa piesārņojumu, nodrošina radiācijas kontroli, bīstamo atkritumu un toksisko vielu pareizu uzglabāšanu un apstrādi, cieto atkritumu apstrādi un atkritumu pārstrādāšanas un otrreizējas izmantošanas programmas.*Dabas resursu saglabāšana un aizsardzība.*Dabas resursu (ūdens, gaiss, zeme, enerģija, augu resursi) saglabāšana vispārpieejamā statusā un sabiedrības priekam.*Vides uzkopšana, atklātu teritoriju veidošana.*Botāniskie dārzi, hortikultūru (augu attīstības, aizsardzības) programmas, ainavu arhitektu pakalpojumi, organizācijas, kas realizē programmas pret sadzīves atkritumu izmētāšanu, parku, zaļo zonu un atklātu, sabiedriskās teritorijas saglabāšanas programmas pilsētās un laukos. Pilsētu un lielceļu apzaļumošanas programmas.*Resursu taupīšana.* |
| 6.2.apakšjoma | Dzīvnieku aizsardzība | *Dzīvnieku aizsardzība un labklājība.*Pakalpojumi, kas iekļauj dzīvnieku patversmes un biedrības par humānu attieksmi pret dzīvām radībām.*Savvaļas dzīvnieku saglabāšana un aizsardzība.*T.sk. rezervāti, liegumi.*Veterinārie pakalpojumi.*Dzīvnieku slimnīcas un pakalpojumi, kas aprūpē mājdzīvniekus. |
| **7.pamatjoma** | **Attīstība un mājokļu apgāde** | **7. Pamatjomas saturs ietver 7.1., 7.2., 7.3.apakšjomu aprakstos definētās organizācijas** |
| 7.1.apakšjoma | Ekonomiskā, sociālā un kopienas (vietējās sabiedrības) attīstība | *Kopienas un apkaimes organizācijas.*Organizācijas, kas darbojas, lai uzlabotu dzīves kvalitāti vietējā līmenī – noteiktas kopienas[[1]](#footnote-1) vai apkaimes robežās.*Ekonomiskā attīstība.*Programmas un pakalpojumi, lai uzlabotu ekonomisko infrastruktūru un kapacitāti, t.sk. ceļus, finanšu pakalpojumus, uzņēmējdarbības programmas, tehniskās un vadības konsultācijas, palīdzības programmas lauku attīstībai*Sociālā attīstība.*Organizācijas, kas darbojas, lai uzlabotu institucionālo infrastruktūru un sociālo problēmu mazināšanas kapacitāti, kā arī vispārējo sabiedrības labklājību. |
| 7.2.apakšjoma | Mājokļu apgāde | *Mājokļu apgādes asociācijas.*Mājokļu attīstība, būvniecība, aprūpe, izīrēšana, finansēšana un atjaunošana.*Palīdzība mājokļu apgādē.*Organizācijas, kas sniedz mājokļa meklēšanas pakalpojumus, ar mājokļiem saistītu juridisko un līdzīgu palīdzību. |
| 7.3.apakšjoma | Nodarbinātība un apmācības | *Aroda apmācības programmas.*Organizācijas, kas sniedz un atbalsta mācekļu programmas, prakses, apmācību darba vietā un citas apmācību programmas.*Profesiju izvēles konsultācijas.*Karjeras konsultācijas, profesionālā orientācija, testēšana un līdzīgi pakalpojumi.*Profesionālā rehabilitācija. (pārkvalifikācija un kvalifikācijas celšana).*Organizācijas, kas veicina pašnodarbinātību un ienākumu gūšanu ar apmācību un nodarbinātības palīdzību, ceļot kvalifikāciju vai sekmējot pārkvalifikāciju citā jomā. |
| **8.pamatjoma** | **Likumdošana un interešu aizstāvība** | **8.pamatjomas saturs ietver 8.1., 8.2.apakšjomu aprakstos definētās organizācijas** |
| 8.1.apakšjoma | Interešu aizstāvības organizāciju darbība | Organizācijas, kas aizstāv noteiktu cilvēku grupu un sabiedrības grupu intereses. |
| 8.2.apakšjoma | Likumdošana un juridiskie pakalpojumi | *Juridiskie pakalpojumi.*T.sk. konsultācijas un palīdzība domstarpību risināšanā un ar tiesu saistītos jautājumos. *Noziegumu novēršana un sabiedriskā politika.* Noziegumu profilakse - drošības un piesardzības pasākumu popularizēšana sabiedrībā. *Likumpārkāpēju rehabilitācija.*Programmas un pakalpojumi, lai integrētu likumpārkāpējus sabiedrībā, t.sk. pagaidu mājokļi, nosacītās notiesāšanas programmas, alternatīvas cietumiem. *Atbalsts upuriem.* Pakalpojumi, konsultācijas un padomi noziegumu upuriem. *Patērētāju tiesību aizsardzības asociācijas.* Patērētāju tiesību aizsardzība un produktu kontrole, kā pārstāvēšana tiesās. |
| **9.pamatjoma** | **Filantropijas starpniecība un brīvprātīgā darba veicināšana** | **9.pamatjomas saturs ietver 9.1., 9.2.apakšjomu aprakstos definētās organizācijas** |
| 9.1.apakšjoma | Kopienu attīstības fondu darbība  | Privāti fondi, tai skaitā korporatīvi fondi, kopienas fondi un neatkarīgi sabiedriski fondi. |
| 9.2.apakšjoma | Citu filantropijas starpnieku un brīvprātīgā darba veicinātāju darbība | Atbalsts brīvprātīgajam darbam un tā veicināšana. Organizācijas, kas piesaista, apmāca un ievieto brīvprātīgos citās organizācijās/institūcijās, veicina brīvprātīgo darbu un laika ziedošanu. Finanšu līdzekļu vākšanas organizācijas. Apvienotas, kolektīvas organizācijas, kas vāc finanšu līdzekļus, t.sk. loterijas. |
| 10.pamatjoma | Starptautiskās aktivitātes | *Apmaiņas un kultūras programmas*. Programmas un pakalpojumi ar mērķi veicināt savstarpējo cieņu un kultūru dažādību starptautiskā līmenī. *Attīstības sadarbības asociācijas.* Programmas un projekti, kas veicina sociālo un ekonomisko attīstību ārvalstīs, kā arī informē un izglīto vietējo sabiedrību par globālām problēmām un to risinājumiem.Starptautiskās katastrofu seku likvidēšanas un palīdzības organizācijas.*Organizācijas*, kas vāc, šķiro un nogādā palīdzības līdzekļus citām valstīm, kas cietušas kādā katastrofā. *Starptautiskās cilvēktiesību un miera organizācijas*. Organizācijas, kas veicina un pārrauga cilvēktiesību ievērošanu un miera uzturēšanu starptautiskā līmenī. |
| 11.pamatjoma | Citur neklasificētu organizāciju darbība | Biedrības un nodibinājumi, kuru darbības joma neatbilst nevienai no Biedrību un nodibinājumu klasifikācijā minētajām darbības jomām. |

Kultūras ministre D.Melbārde

Vīza: Valsts sekretārs S.Voldiņš

01.12.2014. 14:36

1569

A.Kleinberga

Tālr. 67330309, fakss 67330293

Anita.Kleinberga@km.gov.lv

1. Kopiena (angļu val. community) – teritoriāli vai pēc kādas sociālas pazīmes ( izcelsmes valsts, spēja savai spēju ierobežojumi, piederība subkultūrai, etniskai vai reliģiskai grupai, utml.) vienota cilvēku grupa, kam ir līdzīgas intereses, sociālā identitāte, kultūra, ko vieno kopīga ražošana un patērēšana [↑](#footnote-ref-1)